als_Latn dik_Latn sag_Latn
Prokurorja e rastit Valbona Disha-Haxhosaj tha për Klan Kosovën se për 18 muaj ka punuar intensivisht për të gjetur prova rreth vrasjes së vajzës, bile për ekzaminimin e disa provave kanë marrë mbështetje nga Ambasada amerikane për t’i dërguar ato në FBI.
Kështu prokurorja ka arritur të vërtetojë se Donjeta e cila u gjet më 17 dhjetor të viti 2015, gjashtë javë pasi u lajmërua si e zhdukur nuk ka qenë e përdhunuar e as nuk ka pasur dhunë në të.
Por që akoma nuk dihet motivi i vrasjes të cilin pritet ta mësojnë gjatë seancave gjyqësore nga deklaratat e 56 vjeçarit Naser Pajazitaj, si i dyshuari i vetëm në këtë rast.
Prindërit e Donjetës në fillim nuk dyshonin se vajza mund të u ishte vrarë nga kushëriri i tyre.
“Më herët nuk kemi besu por tash ja kemi lënë shtetit”, tha babai i saj.
Por pasi Naseri u arrestua nga policia e tash e 18 muaj është në paraburgim, prindërit e saj thonë se kanë nisur t’i analizojnë raportet e tyre me familjen e tij.
Nëna Lumnija tregon se si Naseri nuk kishte lejuar që Donjeta të fejohej me një djalë në Zvicër.
Ata kërkojnë të dijnë arsyen se pse u vra vajza e tyre të cilën ia kanë besuar prokurores së rastit.
I dyshuari Naser Pajazitaj sipas prokurores Valbona Disha-Haxhosaj ka vuajtur dënimin për një vrasje të rëndë në fund të viteve të 80’ta kur kishte vrarë një bashkë-fshatar.
als_Latn als_Latn als_Latn als_Latn als_Latn als_Latn als_Latn als_Latn als_Latn